CELEX: 32012R0401
Language: lv
Date: 2012-05-07 00:00:00
Title: Komisijas Īstenošanas regula (ES) Nr. 401/2012 ( 2012. gada 7. maijs ) par atsevišķu preču klasifikāciju kombinētajā nomenklatūrā

11.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 124/15
            
         KOMISIJAS ĪSTENOŠANAS REGULA (ES) Nr. 401/2012
   (2012. gada 7. maijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. maijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Konusveida izstrādājums (augstums aptuveni 40 cm), kas izgatavots, sašujot kopā 2 trijstūrainus neausta sarkana tekstilmateriāla gabalus, un kura apakša papildināta ar baltu apdari un augša — ar baltu bumbuli.
                  (galvassega)
                  (Sk. attēlu Nr. 658) (1)
                  
               
               
                  6505 00 90
               
               
                  Klasifikācija noteikta, ievērojot kombinētās nomenklatūras vispārīgo interpretācijas 1. un 6.noteikumu un KN kodu 6505 un 6505 00 90 aprakstu.
                  Cepures un citas visu veidu galvassegas — izņemot leļļu cepures, citādas rotaļu cepures un karnevāla piederumus — neatkarīgi no to izgatavošanas materiāla un to paredzētā pielietojuma klasificē 65. nodaļā (sk. arī Harmonizētās sistēmas skaidrojumus 65. nodaļai — vispārīgo skaidrojumu pirmo daļu).
                  Mežģīņu, filca vai cita tekstilmateriāla galvassegas, kas izgatavotas no viena gabala, klasificē pozīcijā 6505 (sk. arī 6505. pozīcijas Harmonizētās sistēmas skaidrojumu pirmo daļu).
                  Saskaņā ar XI sadaļas (Tekstils un tekstilizstrādājumi) 1.o) piezīmi šajā sadaļā neiekļauj 65. nodaļas galvassegas.
                  Tekstilizstrādājumus ar pielietojamības funkciju neiekļauj 95. nodaļā pat tad, ja tie paredzēti svētkiem (sk. arī 95. nodaļas Harmonizētās sistēmas skaidrojumu A) punkta pēdējo daļu). Tāpēc nav iespējams izstrādājumu klasificēt apakšpozīcijā 9505 10 90 pie citiem izstrādājumiem Ziemassvētkiem.
                  Izstrādājumam ir skaidras galvassegas pazīmes, un to paredzēts lietot kā galvassegu.
                  Tāpēc izstrādājums klasificējams ar KN kodu 6505 00 90 kā galvassega.
               
            
         
      
         (1)  Fotoattēls pievienots tikai informācijai.